Lee Ranaldo

Lee M. Ranaldo, nado on 3 de febreiro de 1956 en Glen Cove, Nova York, é un músico, escritor, produtor e artista visual estadounidense coñecido por ser vocalista, guitarrista, compositor e cofundador da banda de rock alternativo Sonic Youth. No ano 2004 a revista Rolling Stone elixiu a Ranaldo e ao seu compañeiro Thurston Moore o 33 e 34 mellores guitarristas de todos os tempos respectivamente.http://www.rollingstone.com/music/lists/100-greatest-guitarists-of-all-time-19691231/lee-ranaldo-19691231 No mes de maio de 2012 a revista Spin publicou unha lista dos 100 mellores guitarristas, e Ranaldo e Moore quedaron situados no número 1. 

Ranaldo ten tres fillos, Cody Linn Ranaldo, Sage Ranaldo e Frey Ranaldo, e está casado coa artista experimental Leah Singer, coa cal ten feito moitas performances en directo con música improvisada.

 Biografía 
Ranaldo naceu en Glen Cove, Long Island, Nova York. Medrou escoitando discos dos Rolling Stones, The Kinks, Cream, Led Zeppelin, Talking Heads e Television, e graduouse na Binghamton University. Ten tres filos, Cody, Sage e Frey, e casou dúas veces, primeiro con Amanda Linn en 1981 da que se divorciou, e agora coa artista experimental Leah Singer.

Mentres estaba na universidade tocou nunha banda experimental de punk rock chamada The Flucts. En 1979 trasladouse a Brooklyn onde intentou revivir The Flucts e onde se uniu a diversos proxectos como Guitar Trio con Rhys Chatham e Plus Instruments. A través de Chatham coñecería ao compositor Glenn Branca e uniuse á súa orquestra de guitarras eléctricas. Na orquestra de Branca tocaba principalmente a guitarra eléctrica, pero tamén tocaba algunhas das guitarras harmónicas que Branca deseñara e construíra. En 1981, Ranaldo e David Linton uníronse brevemente á banda Plus Instruments que formara Truus de Groot. Con esta formación gravaron o álbum February - April 1981, publicado polo selo holandés Kremlin. Pouco despois Thurston Moore oganizou o Noise Festval na galería de arte White Columns e convidouno a formar parte do seu grupo, no que tamén estaba a súa moza Kim Gordon, nacendo así Sonic Youth. Ao pouco tempo uniríaselles o batería Richard Edson.

Ademais da súa actividade con Sonic Youth, Ranaldo vén sendo unha figura moi activa na escena musical de Nova York, gravando e colaborando con numerosos artistas, producindo discos, e publicando varios libros.

Entre as gravacións en solitario de Ranaldo atópanse Dirty Windows, unha colección de textos falados con música; Amarillo Ramp (For Robert Smithson), pezas para guitarra; e Scriptures of the Golden Eternity. Escribiu tamén libros, moitos dos cales inclúen imaxes e fotografías da súa muller, como Bookstore, Road Movies e Jrnls80s.

 Discografía en solitario 
 Álbums 
 Álbum  Ano  Selo  Notas From Here to Infinity  1987  SST Records, Blast First   Scriptures of the Golden Eternity  1993  Father Yod, Drunken Fish Records   Dirty Windows  1999  Barooni   Amarillo Ramp (For Robert Smithson)  2000  Starlight Furniture Co.   Outside My Window The City Is Never Silent - A Bestiary  2002  Chocolate Monk, Hell's Half Halo   Music for Stage and Screen  2004  Les Disques Du Soleil Et De L'Acier   Ambient Loop for Vancouver  2006  Important Records   Maelstrom from Drift  2008  Three Lobed Recordings   Between the Times and the Tides  2012  Matador Records   Last Night on Earth  2013  Matador Records  con The Dust Acoustic Dust   2014 El Segell   con The Dust Electric Trim  2017  Mute Records  

 EPs e sinxelos 
 A Perfect Day EP (1992)
 Broken Circle / Spiral Hill EP (1994) 
 Countless Centuries Fled Into The Distance Like So Many Storms EP (2008)

 Recompilatorios 
 East Jesus - 1995

 Notas 

 Véxase tamén 
 Ligazóns externas 
 Páxina oficial de Sonic Youth 

Categoría:Cantantes do estado de Nova York
Categoría:Guitarristas dos Estados Unidos de América
Categoría:Produtores musicais
Categoría:Nados en 1956
Categoría:Nados no condado de Nassau, Nova York
Categoría:Membros de Sonic Youth